སྦྱིན་སྲེག་བྱེད་པའི་ཕྱག་ཆ།
སྦྱིན་སྲེག་མཛད་པའི་ཕྱག་ཆ་ནི། །ཞི་རྒྱས་དབང་དྲག་རྒྱུན་དང་ལྔར། །དང་
པོ་ཞི་བའི་དགང་གཟར་དང་། །བླུགས་གཟར་གཉིས་ཀའི་ཆག་ཚད་ནི། །ཆག་
གང་ཟླུམ་བྱས་བླུགས་གཟར་ན། །ཟླུམ་པོ་རིམ་གཉིས་ཟབས་སུ་བྱ། །ནང་དུ་ཨ་
མ་བཀོད་པ་ཁར། །གཡུང་དྲུང་ར་བ་ཕྱི་རུ་ནི། །སོར་གཉིས་འཕེལ་བའི་རྩེ་
ཕྱོགས་སུ། །རྡོ་རྗེ་རྩེ་ཕྱེད་ཀྱི་དབུས་ནས། །སྦུ་གུའི་མཆུ་ནི་དོད་པར་བྱ། །ཡུ་བའི་
.: : ‚
190

༄༅།། སྐྱང་སྤྲུལ་ནམ་མཁའ་རྒྱལ་མཚན་གྱི་གསུང་བཏུས།
-
-་་
.
。
",
ན
མར་སྣེར་ཆུ་སྲིན་གྱི། །ཁ་དང་རྐེད་པར་རྒྱ་མདུད་དང་། །མར་སྣེར་རྡོ་རྗེ་རྩེ་ཕྱེད་
ཀྱིས། །མཚོན་ཞིང་རིང་ཐུང་འདོམ་གང་བྱ། །རྒྱས་པའི་ཧོམ་གཟར་འབྱམས་
གཟར་ནི། །ཆག་ཚད་གོང་ལྟར་དབྱིབས་གྲུ་བཞི། །འབྱམས་གཟར་ནང་དུ་རིམ་
གཉིས་བྱེད། །ཁ་ལ་རྡོ་རྗེའི་ར་བ་ཕྱིར། །འཕེལ་ལུགས་སོགས་ནི་གོང་དང་
མཚུངས། །དབང་གི་དགང་བླུགས་ཆག་ཚད་ནི། །གོང་དང་འདྲ་ཞིང་དབྱིབས་
ཟླ་གམ། །བླུགས་གཟར་རིམ་གཉིས་ཁ་ལ་ནི། །པད་མས་བསྐོར་སོགས་གོང་
བཞིན་འདྲེས། །དྲག་པོའི་དགང་བླུགས་ཆག་ཚད་ནི། །གོང་བཞིན་དབྱིབས་ནི་
ཟུར་གསུམ་ལ། །བླུགས་གཟར་རིམ་གཉིས་ཐོད་ཕྲེང་གིས། །བསྐོར་བ་སོགས་
ནི་གོང་ལྟར་མཚུངས། །སྤྱི་རྒྱུག་རྒྱུན་གྱི་དགང་བླུགས་ནི། །ཧོམ་གཟར་ཞེས་པ་
དགང་གཟར་ནང་། །ཞི་རྒྱས་དབང་དྲག་བཞི་ཚང་བའི། །ཁ་ར་ཟླུམ་པོར་
དོད་པ་ལ། །པད་མའི་ར་བ་བསླང་བར་བྱ། །འབྱམས་གཟར་ཞེས་པ་བླུགས་
གཟར་ནང་། །ཞི་རྒྱས་དབང་དྲག་དབྱིབས་ཚང་ཞིང་། །ཁ་ལ་པད་ར་སོར་
གཉིས་ཕྱིར། །འཕེལ་ཞིང་ཡུ་བ་སྦྱོར་ལུགས་སོགས། །གོང་བཞིན་ཤེས་པར་
བྱ་བ་འཚལ། །དེ་ཡང་སྦྱིན་སྲེག་བྱ་བའི་སྐབས། །འདུལ་ཆས་སྔགས་ཆས་
གང་མཛད་པ། །རང་ལུགས་མཛེས་པའི་ཆས་སྤྲས་ལ། །ཕྱག་གཉིས་དེ་
བཞིན་གཤེགས་པ་ཡི། །ཕྱག་རྒྱས་དགང་བླུགས་ཁ་སྦྱོར་དུ། །བསྣམས་ལ་
སྟེང་མ་ཐབས་དང་ནི། །འོག་མ་ཤེས་རབ་ཡིན་པས་ན། །སྟོང་ཉིད་སྙིང་རྗེ་ཨ་
ཅང་ལ། །དེ་བཞིན་ཡིད་ལ་དྲན་བྱས་ནས། །བྱ་བ་རྩོམ་ན་ཤིན་ཏུ་ལེགས། །
:
191

མན་ངག་ཉམས་ལེན་གྱི་སྐོར།